ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் டாக்டர் ஜிதேந்திர சிங்குடன் நாகாலாந்து முதலமைச்சர் திரு நெபியு ரியோ பல்வேறு விஷயங்கள் குறித்து நேரில் ஆலோசனை
மத்திய அறிவியல் மற்றும் தொழில்நுட்பத்துறை இணை அமைச்சர் , புவி அறிவியல் துறை இணையமைச்சர் ; பிரதமர் அலுவலகம், பணியாளர்கள், பொதுமக்கள் குறைகள், ஓய்வூதியங்கள், அணுசக்தி மற்றும் விண்வெளித் துறை இணையமைச்சர், டாக்டர் ஜிதேந்திர சிங்கை நாகாலாந்து முதலமைச்சர் திரு நெபியு ரியோ சந்தித்துப் பேசினார்.
அகில இந்திய சேவைகள் அதிகாரிகளின் மேம்பாடு முதல் பணியமர்த்துதல் வரை மாநிலம் தொடர்பான பல்வேறு பிரச்சினைகள் பற்றி இந்த சந்திப்பின் போது விவாதித்தார்.
வடகிழக்கு மாநிலங்களின் வளர்ச்சியில் டாக்டர் ஜிதேந்திர சிங் தீவிர ஆர்வம் மற்றும் கவனம் செலுத்துவதை திரு நெபியு ரியோ பாராட்டினார்.
மேலும், அம்மாநில மக்கள் அவரை எப்போதும் தேசிய தலைநகரில் உள்ள தங்கள் தூதராகப் பார்ப்பதாகவும், தங்கள் மாநிலத்தின் பிரச்சினைகளுக்கு தீர்வு காண்பதில் அவர் எப்போதும் தயாராக இருப்பதாகவும் அவர் தெரிவித்தார்.
நாகாலாந்தில் ஐஏஎஸ் அதிகாரிகளின் பிரதிநிதித்துவம் மற்றும் பணியமர்த்தல் தொடர்பான சில பிரச்சினைகள் குறித்து அம்மாநில முதலமைச்சர் டாக்டர் ஜிதேந்திர சிங்கின் கவனத்திற்கு கொண்டு வந்தார். இதற்குப் பதிலளித்த டாக்டர் ஜிதேந்திர சிங், இந்தப் பிரச்சினைகள் அனைத்தையும் உரிய முறையில் பரிசீலலித்து, மேற்கொள்ளப்படவேண்டிய நடவடிக்கைகள் குறித்து ஆராயுமாறு துறை சார்ந்த அதிகாரிகளுக்கு அறிவுறுத்தினார்.
நாகாலாந்து மாநிலத்தில் மேற்கொள்ளப்படவேண்டிய திட்டங்கள் குறித்து மத்திய அமைச்சரிடம் அம்மாநில முதலமைச்சர் ஆலோசித்தார். நாகலாந்து முதலமைச்சரின் கோரிக்கைகள் குறித்து தனது அலுவலகம் பரிசீலித்து உரிய நடவடிக்கை எடுக்கும் என்று டாக்டர் சிங் கூறினார்.
பிரதமர் திரு நரேந்திர மோடி வடகிழக்கு மாநிலங்களின் வளர்ச்சிக்கு உயர் முன்னுரிமை அளித்து வருவதன் காரணமாகவே, தற்போது அப்பகுதியில் மாற்றம் ஏற்பட்டுள்ளதாக டாக்டர் ஜிதேந்திர சிங் கூறினார்.மேலும், வடகிழக்கு மாநிலங்களின் வளர்ச்சியை நாட்டிலுள்ள பிற மாநிலங்கள் கவனித்து வருவதாக அவர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816769
----
(Visitor Counter : 75
விவசாயத்துறை அமைச்சகம்
மத்திய வேளாண்மை மற்றும் விவசாய நலத்துறை அமைச்சர் திரு. நரேந்திர சிங் தோமர் கூட்டுறவு தேசிய கூட்டுறவு மேம்பாட்டுக் கழக சேனலை  தொடங்கினார்.
மத்திய வேளாண்மை மற்றும் விவசாய நலத்துறை அமைச்சர் திரு. நரேந்திர சிங் தோமர், தேசியக் கூட்டுறவு மேம்பாட்டுக் கழகத்தின், Cooptube என்ற தேசியக் கூட்டுறவு மேம்பாட்டுக் கழக சேனலைத் தொடங்கினார். இந்நிகழ்ச்சியில் பேசிய திரு. நரேந்திர சிங் தோமர், பிரதமர் திரு. நரேந்திர மோடி அளித்த சுயசார்பு பாரத அழைப்பின் பல்வேறு அம்சங்களை செயல்படுத்துவதில் வேளாண் மற்றும் விவசாயிகள் நல அமைச்சகம் முன்னணியில் உள்ளது என்றார். பிரதமரின் கனவுகளை நனவாக்குவதில் கூட்டுறவு நிறுவனங்களுக்கு நாட்டில் முக்கிய பங்கு உண்டு. இந்தி மற்றும் பதினெட்டு வெவ்வேறு மாநிலங்களுக்கான பிராந்திய மொழிகளில் ‘கூட்டுறவு உருவாக்கம் மற்றும் பதிவு செய்தல்’ குறித்து தேசிய கூட்டுறவு மேம்பாட்டுக் கழகம் தயாரித்த வழிகாட்டுதல் வீடியோக்களையும் திரு. தோமர் வெளியிட்டார்.
மத்திய அரசு விவசாயத்திற்கு உதவுவதற்காக சுயசார்பு பாரதத்தின் கீழ் தொடர்ச்சியான உருமாறும் நடவடிக்கைகள் மற்றும் துறை சார்ந்த நிதித் தொகுப்புகளை சமீபத்தில் அறிவித்ததாக திரு. தோமர் கூறினார். இந்த முயற்சிகள் இந்தியா உலகின் உணவுத் தொழிற்சாலையாக மாற வேண்டும் என்ற நோக்கத்துடன் ”ஒரே தேசம் ஒரே சந்தை” என்பதை நோக்கி நகர உதவும். விவசாய சீர்திருத்தங்கள் மற்றும் நடவடிக்கைகளின் வரம்பு வேளாண்மை, தோட்டக்கலை மற்றும் அதனுடன் தொடர்புடைய துறைகளில் உள்ள அனைத்து நடவடிக்கைகள் மற்றும் சேவைகளில் வேளாண் உள்கட்டமைப்பு, சிறு, குறு உணவு நிறுவனங்கள், மதிப்புச் சங்கிலிகள், மீன்வள மற்றும் கால்நடை வளர்ப்பு, மருத்துவ மற்றும் மூலிகைத் தாவரங்கள், தேனீ வளர்ப்பு, பசுமை இயக்கம் ஆகியவற்றை மேம்படுத்துதல். மேலும் விவசாயத்திற்கு உகந்த சூழலை உருவாக்க குறிப்பிடத்தக்க சட்டத் திருத்தங்களும் செய்யப்பட்டுள்ளன.
மத்திய அமைச்சரவை
அரசு ஊழியர்களுக்கான தேசிய திறன் கட்டமைத்தல் திட்டத்துக்கு மத்திய அமைச்சரவை ஒப்புதல் அளித்தது, பிரதமர் தலைமையில் கண்காணிப்பு.
அரசு ஊழியர்கள் சர்வதேச சிறந்த செயல்முறைகளை கற்றுக் கொள்ளும் அதேவேளையில், இந்திய கலாச்சாரத்திலும் அவர்கள் வேரூன்றி இருப்பதற்கான அடித்தளத்தை அமைப்பதற்காக, அரசு ஊழியர்களுக்கான தேசிய திறன் கட்டமைத்தல் திட்டமான கர்மயோகி இயக்கத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பின்வரும் நிறுவன கட்டமைப்பின் கீழ் அரசு ஊழியர்களுக்கான தேசிய திறன் கட்டமைத்தல் திட்ட செயல்படும்:
அ. பிரதமரின் பொது மனிதவள மேம்பாட்டுக் குழு
ஆ. திறன் வளர்த்தல் ஆணையம்
இ. டிஜிட்டல் சொத்துகள் மற்றும் ஆன்லைன் பயிற்சிக்கான தொழில்நுட்ப தளத்தை நிர்வகிக்க சிறப்பு நோக்கு அமைப்பு
ஈ. அமைச்சரவை செயலாளர் தலைமையிலான ஒருங்கிணைப்புக் குழு
எதிர்காலத்துக்கு ஏற்ற வகையில் இந்தியாவின் அரசு ஊழியர்களை இன்னும் படைப்பாற்றல் மிக்கவர்களாக, ஆக்கப்பூர்வமானவர்களாக, கற்பனைத்திறன் மிக்கவர்களாக, புதுமைகளை படைப்பவர்களாக, செயல்திறன் மிக்கவர்களாக, நிபுணத்துவம் பெற்றவர்களாக, முற்போக்கானவர்களாக, ஆற்றல் மிக்கவர்களாக, வெளிப்படைத்தன்மை மிக்கவர்களாக, தொழில்நுட்பத்தை பயன்படுத்துபவர்களாக தயார்படுத்துவதே கர்மயோகி இயக்கத்தின் நோக்கமாகும்.
அரசு ஊழியர் திறன் வளர்த்தல் திட்டங்களுக்கு பிரதமர் தலைமையிலான பொது மனிதவள மேம்பாட்டுக் குழு ஒப்புதலளித்து, கண்காணிக்கும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650633
பாதுகாப்பு அமைச்சகம்
‘தில்லி சீரிஸ்’ கடல்சார் கருத்தரங்கின் 8-ஆவது பதிப்பு: அக்டோபர் 11, 12 ஆம் தேதிகளில் நடைபெறுகிறது
வருடாந்திர நிகழ்வான ‘தில்லி சீரிஸ்’ கடல்சார் கருத்தரங்கின் 8-ஆவது பதிப்பை எழிமலாவில் உள்ள இந்திய கடற்படை அகாடமி, அக்டோபர் 11 மற்றும் 12-ஆம் தேதிகளில் நடத்த உள்ளது. இந்த வருடாந்திர கருத்தரங்கு, இணையதளம் வாயிலாக நடத்தப்படுவதுடன், பிரபல சமூக ஊடக தளங்களிலும் நேரலையாக ஒளிபரப்பு செய்யப்படும். ‘இந்தியப் பெருங்கடல் பகுதியின் கடல்சார் வரலாறு’ என்பது இந்த வருட கருத்தரங்கின் கருப்பொருளாகும். ஓய்வுபெற்ற முன்னாள் கடற்படைத் தளபதி அட்மிரல் அருண் பிரகாஷ் இந்த நிகழ்ச்சியில் சிறப்பு விருந்தினராகக் கலந்துகொள்வார்.
முன்காலத்தில் கடல்சார் கலந்துரையாடல்கள் மற்றும் இன்று அவற்றுடனான சம்பந்தம், 15 முதல் 19ஆம் நூற்றாண்டு வரையிலான இந்தியாவின் கடல்சார் பயணம் மற்றும் 21-ஆம் நூற்றாண்டில் அவற்றிலிருந்து கற்றுக்கொள்ள வேண்டியவை, ஆங்கிலேயே ஆட்சிக் காலம் முதல் சுதந்திரம் மற்றும் அதற்கு பிறகு வரையிலான இந்தியாவின் கடல்சார் பயணத்திலிருந்து கற்றுக்கொண்ட பாடங்கள் ஆகிய மூன்று உப தலைப்புகளின் கீழ் இந்தியப் பெருங்கடல் பகுதியின் கடல்சார் வரலாறு குறித்து வீரர்களுக்கு விளக்கம் அளிப்பதே இந்த வருட இணையதள கருத்தரங்கின் நோக்கமாகும்.
நாட்டின் தலைசிறந்த கடல்சார் வரலாற்று நிபுணர்கள் கலந்து கொள்ளும் வகையில், ‘75 ஆண்டுகளில் இந்திய கடற்படை' என்ற தலைப்பில் விவாத நிகழ்ச்சியும் கருத்தரங்கின் போது நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747772
------
(Visitor Counter : 204
சுரங்கங்கள் அமைச்சகம்
பெங்களூரில் வணிக நிலக்கரி சுரங்கங்களை வணிக ரீதியில் ஏலம் விடுதல் மற்றும் சுரங்கத் துறையில் உள்ள வாய்ப்புகள் குறித்த முதலீட்டாளர்கள் மாநாடு
நிலக்கரி அமைச்சகம் சுரங்கத் துறை அமைச்சகம் ஆகியவை இணைந்து வணிக ரீதியில் நிலக்கரிச் சுரங்க ஏலம் விடுதல், சுரங்கத் துறையில் வாய்ப்புகள் குறித்த முதலீட்டாளர்களின் மாநாட்டுக்கு பெங்களூருவில் இன்று ஏற்பாடு செய்திருந்தது. மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் துறை அமைச்சர் திரு பிரல்ஹாத் ஜோஷி மாநாட்டுக்கு தலைமை வகித்தார். கர்நாடக முதலமைச்சர் திரு பசவராஜ் சோமப்பா பொம்மை சிறப்பு விருந்தினராக கலந்து கொண்ட இந்த மாநாட்டில் , கர்நாடக சுரங்கம் மற்றும் புவியியல் துறை அமைச்சர் திரு ஹாலப்பா பசப்பா ஆச்சார் பங்கேற்றார். இந்நிகழ்ச்சியில், நிலக்கரித் துறையின் உயர் அதிகாரிகள், மாநில அரசு அதிகாரிகள், பல நிறுவனங்களின் பிரதிநிதிகள், முதலீட்டாளர்கள், தொழில் சங்கங்களின் பிரதிநிதிகள் ஆகியோர் மாநாட்டில் கலந்து கொண்டனர்.
மாநாட்டில் உரையாற்றிய மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் துறை அமைச்சர் திரு பிரல்ஹாத் ஜோஷி, நாட்டின் எதிர்காலத்திற்கான எரிசக்தி பாதுகாப்புக்கு நிலக்கரியின் முக்கியத்துவத்தை வலியுறுத்தினார். நிலக்கரியின் எதிர்காலக் கண்ணோட்டம் சாதகமாக இருப்பதாக முதலீட்டாளர்களுக்கு உறுதியளித்த அவர், நிலக்கரி துறையில் எளிதாக வணிகம் செய்வதற்கான பல்வேறு சீர்திருத்தங்களை அமைச்சகம் மேற்கொண்டு வருகிறது என்றார். நாட்டின் மொத்த உள்நாட்டு உற்பத்தியில் சுரங்கத் துறையின் தற்போதைய பங்களிப்பு 0.9% என்றும், 2030 ஆம் ஆண்டுக்குள் இந்த பங்களிப்பை 2.5% ஆக உயர்த்தும் தொலைநோக்குப் பார்வை பிரதமருக்கு இருப்பதாகவும், இது சுரங்கத் துறையில் மிகப்பெரிய சாத்தியக்கூறுகள் இருப்பதைக் குறிக்கிறது என்றும் அவர் தெரிவித்தார். இந்த வாய்ப்பில் பங்கேற்குமாறு முதலீட்டாளர்களுக்கு அவர் அழைப்பு விடுத்தார்.
மாநாட்டில் பேசிய கர்நாடக முதலமைச்சர் திரு. பசவராஜ் சோமப்பா பொம்மை, சமச்சீர் சுற்றுச்சூழல் அமைப்பு மற்றும் நாட்டின் சிறந்த எதிர்காலத்தை பராமரிக்க நிலையான சுரங்கத்தின் முக்கியத்துவத்தை சுட்டிக்காட்டினார். கனிமங்களின் நிலையான உற்பத்தி பல துறைகளின் பல்வேறு தேவைகளைப் பூர்த்தி செய்து பிரதமரின் தொலைநோக்குப் பார்வையை நிறைவேற்றும் என்று அவர் கூறினார். கர்நாடகாவில் உயர்தர இரும்புத் தாது இருப்பதாகவும், இரும்புத் தாது சுரங்க ஒதுக்கீடு மற்றும் சுரங்கத்தில் சுப்ரீம் கோர்ட் மற்றும் பசுமைத் தீர்ப்பாயம் வழிகாட்டுதல்களால் மாநிலம் வழிநடத்தப்படுவதாகவும் அவர் தெரிவித்தார்.
நிலக்கரி அமைச்சகத்தின் செயலாளர் திரு. அம்ரித் லால் மீனா தனது உரையில், நாட்டின் பல்வேறு துறைகளின் தேவைகள் மின்சாரத்தையே பெரிதும் சார்ந்துள்ளது என்றும், அதற்காக நிலக்கரியை வணிக ரீதியாக ஆராய வேண்டும் என்றும் சுட்டிக்காட்டினார். நிலக்கரித் தொழிலை ஆதரிப்பதில் நிலக்கரி அமைச்சகத்தின் உறுதிப்பாட்டை மீண்டும் வலியுறுத்திய அவர், வருங்கால ஏலதாரர்களுக்குத் தேவையான எந்த உதவியையும் வழங்க நிலக்கரி அமைச்சகம் இருப்பதாகவும் தெரிவித்தார்.
நிலக்கரி அமைச்சகம் இன்றுவரை ஐந்து தவணைகளின் வணிக நிலக்கரிச் சுரங்க ஏலத்தை முடித்துள்ளது, இதில் அமைச்சகம் 64 நிலக்கரி சுரங்கங்களை வெற்றிகரமாக ஒதுக்கீடு செய்துள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://pib.gov.in/PressReleasePage.aspx?PRID=1880679
கலாசாரத்துறை அமைச்சகம்
சிவில் 20 இந்தியா 2023 தொடக்க கருத்தரங்கின் முதலாவது முழு அமர்வு ‘சுற்றுச்சூழலுடன் இணைந்த சமமான வளர்ச்சி’ என்ற கருப்பொருளில் நடைபெற்றது
சிவில் 20 இந்தியா 2023 தொடக்க கருத்தரங்கின் முதலாவது முழு அமர்வு நாக்பூரில் இன்று நடைபெற்றது. இந்த அமர்வு சுற்றுச்சூழலுடன் இணைந்த சமமான வளர்ச்சி என்ற கருப்பொருளின் அடிப்படையில் நடத்தப்பட்டது. முன்னாள் தலைமை தகவல் ஆணையர் திரு.சத்யானந்த் மிஷ்ரா தலைமையில் நடைபெற்ற இந்த அமர்வில் சுகாதாரம், நதிகள் மீட்பு மற்றும் நீர் மேலாண்மை, சுற்றுச்சூழலுக்கு உகந்த வாழ்வியல் முறை உள்ளிட்ட அம்சங்கள் குறித்து விவாதிக்கப்பட்டது.
கருத்தரங்கில் பேசிய சத்யானந்த் மிஷ்ரா, ஜி20 பணிக்குழு கூட்டங்கள் அனைத்திலும் சுற்றுச்சூழல் மற்றும் இயற்கையை சார்ந்துள்ள மனித வாழ்வியல் முறை என்ற கருப்பொருளில் விவாதம் நடைபெற்று வருவதாகவும், இதே போன்ற கொள்கையில் மாதா அமிர்தானந்தமயி-யின் எண்ணங்களும் அமைந்திருப்பதாகவும் குறிப்பிட்டார்.
கருத்தரங்கில் பேசிய வாசுகி கல்யாணசுந்தரம், நதிகளை பாதுகாப்பதன் அவசியம் குறித்து எடுத்துரைத்தார். நதிகள் மாசுபடுத்தப்படுவது மிகப் பெரிய பிரச்சனையாக உருவெடுத்திருப்பதாக குறிப்பிட்ட அவர், நீர் மேலாண்மையில் குறைந்த அளவில் நீரை பயன்படுத்துதல், மறுசுழற்சி முறையில் பாதுகாத்தல் உள்ளிட்ட 5 முக்கிய அம்சங்களையும் பட்டியலிட்டார்.
•••
TV/ES/RR/KRS
(Visitor Counter : 123
விவசாயத்துறை அமைச்சகம்
குளிர்பதன தொடர் நிலையங்கள் மேம்பாடு
அறுவடைக்கு பிந்தைய மேலாண்மை உள்ளிட்ட தோட்டக்கலை மேம்பாட்டுக்கென ஒருங்கிணைந்த தோட்டக்கலை மேம்பாட்டு இயக்கத்தை மத்திய அரசு அமல்படுத்தி வருகிறது. இந்த இயக்கத்தின் கீழ் சிப்பம் கட்டும் இல்லம், குளிர்பதனத்துக்கு முந்தைய பிரிவு, குளிர்பதன அறைகள், குளிர்பதன சேமிப்பு இடம், கட்டுப்படுத்தப்பட்ட வெப்பநிலை சேமிப்பகம், ரீஃபர் தகடுகள் அமைத்தல், தொடக்கநிலை / நடமாடும் பதனீட்டு பிரிவுகள், பழுக்கவைக்கும் அறைகள் அமைத்தல் உள்ளிட்ட அனைத்து சம்பந்தப்பட்ட அடிப்படை வசதிகளை அமைக்க உதவி வழங்கப்படுகிறது. விவசாயிகள் தங்களது உற்பத்தி பொருள்களுக்கு நல்ல விலைகளை பெறும் வகையில் சந்தை வசதி ஏற்படுத்துதல் மற்றும் மொத்த வழங்குதல் சங்கிலி தொடரில், இழப்புகளைக் குறைத்து போக்குவரத்தை ஒருங்கிணைக்கும் நடவடிக்கைகளுக்கும் உதவி வழங்கப்படுகிறது.
இந்த இயக்கத்தின் முக்கிய பகுதிப் பொருள், தொழில்முனைவோர், தனியார் நிறுவனங்கள், கூட்டுறவு அமைப்புகள், விவசாய குழுக்கள் போன்றவற்றின் தொழில்முனைவு அல்லது தேவை அடிப்படையில் அமைகிறது. இந்த முக்கியப் பகுதி நடவடிக்கை, வர்த்தக நிறுவனங்கள் மூலம் மேற்கொள்ளப்படுகிறது. இதற்கென பொது பகுதிகளில் அனுமதிக்கப்பட்ட திட்ட செலவினத்தில் 35 சதவீத உதவியும், குன்று மற்றும் பட்டியலிடப்பட்ட பகுதிகளில் 50 சதவீத உதவியும் வழங்கப்படுகிறது. இந்த உதவித்தொகை கடனுடன் இணைந்த பின்னிணைப்பு மானிய அடிப்படையில் வழங்கப்படுகிறது.
ஆண்டு செயல்திட்ட அடிப்படையில், இந்த ஒருங்கிணைந்த தோட்டக்கலை மேம்பாட்டு இயக்கத்தின் ஒதுக்கீடுகள், மாநில வாரியாக செய்யப்படுகிறது. இந்த இயக்கத்தின் கீழ் குளிர் தொடர் நிலைய மேம்பாடு உள்ளிட்ட அறுவடைக்குப் பிந்தைய மேலாண்மையை உருவாக்க, மாநிலங்கள் 35 முதல் 40 சதவீதம் வரையிலான ஒதுக்கீடுகளை செய்யுமாறு அறிவுறுத்தப்பட்டுள்ளன. நடப்பு நிதியாண்டில் மகாராஷ்டிரா மாநிலத்திற்கு இந்த இயக்கத்தின் கீழ், குளிர் தொடர் நிலையங்கள் உள்ளிட்ட அறுவடைக்குப் பிந்தைய அடிப்படை வசதி மேம்பாட்டுக்கென ரூபாய் 5135 லட்சம் உட்பட ரூபாய் 14,829 லட்சம் ரூபாய் ஒதுக்கப்பட்டுள்ளது.
மத்திய வேளாண்மை மற்றும் விவசாயிகள் நலத்துறை இணையமைச்சர் திரு பர்ஷோத்தம் ரூபாலா, மக்களவையில் இன்று எழுத்து மூலம் அளித்த பதிலில் இந்த்த் தகவலை தெரிவித்துள்ளார்
(Visitor Counter : 221
பிரதமர் அலுவலகம்
பெர்மிங்ஹாம் காமன்வெல்த் போட்டிகள் 2022-இல் தங்கப் பதக்கம் வென்ற மல்யுத்த வீரர் தீபக் புனியாவிற்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் தங்கப் பதக்கம் வென்ற மல்யுத்த வீரர் தீபக் புனியாவிற்கு பிரதமர் திரு நரேந்திர மோடி நல்வாழ்த்துகளைத் தெரிவித்துள்ளார்.
அவர் வெளியிட்டுள்ள ட்விட்டர் பதிவில் கூறியிருப்பதாவது:
“நமது தீபக் புனியாவின் தலைசிறந்த விளையாட்டு செயல்திறனைக் கண்டு மிகுந்த பெருமிதம் கொள்கிறேன். அவர் இந்தியாவின் பெருமை மட்டுமல்லாமல், நாட்டிற்குப் புகழையும் தேடித் தந்துள்ளார். தங்கம் வென்று இந்தியர்கள் அனைவரையும் அவர் மகிழ்ச்சிக் கடலில் ஆழ்த்தியுள்ளார். அவரது எதிர்கால முயற்சிகள் அனைத்திற்கும் நல்வாழ்த்துகள்.”
குறு சிறு மற்றும் நடுத்தர தொழில் துறை அமைச்சகம்
கோவிட் தொற்று நேரத்தில் கயிறு தொழிலை ஊக்குவிக்கும் முடிவு: திரு. கட்கரி
தென்னை நார் கயிறு மூலம் இயற்கையான முறையில் தயாரிக்கப்படும் துணி  வலுவானதாகவும், நீண்ட காலம் உழைக்க கூடியதாகவும், நுண்கிருமி தொற்று இல்லாததாகவும் உள்ளது. கிராம சாலைகள் அமைப்பதற்கு இந்த கயிறு துணி மிகச் சிறந்த பொருளாக ஏற்றுக் கொள்ளப்பட்டுள்ளது.
பிரதமரின் கிராம சாலை திட்டம்-3-ன் கீழ் கிராமங்களில் சாலைகள் அமைக்க கயிறு துணி பயன்படுத்தப்படும் என மத்திய அரசின் கிராம மேம்பாட்டு அமைச்சகத்தின் கீழ் செயல்டும் தேசிய ஊரக கட்டமைப்பு வளர்ச்சி முகமை தெரிவித்துள்ளது.
இது குறித்து மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு.நிதின் கட்கரி கூறுகையில், ‘‘சாலைகள் போடுவதில் கயிறு துணியை பயன்படுத்துவதில் நாம் வெற்றி பெற்றுள்ளதால், இது மிகவும் குறிப்பிடத்தக்க வளர்ச்சி. இந்த முடிவு கோவிட்-19 தொற்று ஏற்பட்டுள்ள இந்த சிக்கலான நேரத்தில் கயிறு தொழிலை ஊக்குவிக்கும்’’ என்று கூறினார்.
பிரதமரின் கிராம சாலைத் திட்ட புதிய தொழில்நுட்ப வழிகாட்டுதல்கள் படி, ஒவ்வொரு சாலைத் திட்டத்திலும் 15% சதவீத நீளத்தில் புதிய தொழில்நுட்பம் பயன்படுத்தப்படவுள்ளது. இவற்றில் 5 சதவீத தூரத்திற்கான சாலைகளை, இந்திய சாலைகள் அமைப்பு அங்கீகாரம் வழங்கிய கயிறு துணிகளால் அமைக்கப்படும்.
இந்த அறிவுறுத்தல்கள்படி, பிரதமரின் கிராம சாலைத் திட்டம்-3ன் கீழ் அமைக்கப்படும் கிராம சாலைகளில் 5% சதவீத தூரம் கயிறு துணி மூலம் அமைக்கப்படும். இதன் அடிப்படையில் ஆந்திராவில் 164 கி.மீ, குஜராத்தி்ல 151 கி.மீ, கேரளாவில் 71 கி.மீ, மகாராஷ்டிராவில் 328 கி.மீ, ஒடிசாவில் 470 கி.மீ, தமிழகத்தில் 369 கி.மீ, தெலங்கானாவில் 121 கி.மீ தூரத்துக்கும் கயிறு துணி மூலம் ரோடுகள் அமைக்கப்படும். மொத்தம் 7 மாநிலங்களில் 1674 கி.மீ தூரத்துக்கு கயிறு துணிகள் மூலம் சாலைகள் அமைக்கப்படும். இதற்கு ஒரு கோடி சதுர மீட்டர் கயிறு துணிகள் தேவைப்படும். இவற்றின் விலை ரூ.70 கோடி வரை வரும் என மதிப்பிடப்பட்டுள்ளது.
இந்த முடிவு நாட்டில் கயிறு துணி தயாரிப்புக்கு மிகப் பெரிய சந்தையை உருவாக்கும். கோவிட்-19 ஆல் பாதிக்கப்ட்ட கயிறு தொழிலுக்கு ஒரு வரமாக அமையும்.
விவசாயத்துறை அமைச்சகம்
பாதிக்கப்பட்ட பகுதிகளில் வளர்ந்த வெட்டுக்கிளிகள் மற்றும் வெட்டுக்கிளிக் கூட்டங்கள் இல்லை
ஏப்ரல் 11, 2020 முதல் ஆகஸ்ட் 25, 2020 வரை, ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம் மற்றும் ஹரியானா மாநிலங்களில் 2,79,066 ஹெக்டேர் பரப்பளவில் வெட்டுக்கிளித் தடுப்பு வட்ட அலுவலகங்கள்  கட்டுப்பாட்டு நடவடிக்கைகள் மேற்கொள்ளப்பட்டுள்ளன. ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், மகாராஷ்டிரா, சத்தீஸ்கர், ஹரியானா, உத்தரகண்ட் மற்றும் பீகார் ஆகிய மாநிலங்களில் 2,87,374 ஹெக்டேர் பரப்பளவில் 2020ஆம் ஆண்டு ஆகஸ்ட் 25 வரை கட்டுப்பாட்டு நடவடிக்கைகள் மாநில அரசுகளால் செய்யப்பட்டுள்ளன.
பாதிக்கப்பட்ட எந்தப் பகுதியிலும் வளர்ந்த வெட்டுக்கிளிகளோ அல்லது வெட்டுக்கிளி கூட்டங்களோ நேற்று காணப்படவில்லை. இருப்பினும், ராஜஸ்தான், மற்றும் குஜராத் மாநிலங்களில் போதுமான வாகனங்கள் தெளிப்பு உபகரணங்களுடன் கட்டுப்பாட்டுக்கு போதுமான விழிப்புடன் ஊழியர்கள் தயார் நிலையில் உள்ளனர். இன்று , வெட்டுக்கிளிக் கூட்டங்கள் ஏதேனும் இருந்தால் அவற்றைக் கண்டறிந்து அவற்றை அகற்ற வெட்டுக்கிளித் தடுப்பு வட்ட அலுவலகங்களின்  தீவிரக் கண்காணிப்பு நடவடிக்கைகள் தொடர்கின்றன.
ரசாயனம் மற்றும் உரங்கள் அமைச்சகம்
தற்போதுள்ள 103 மருந்துகளின் பட்டியலில் ஆல்கஹால் கலந்த கைகழுவும் கிருமி நாசினி யை ஏற்றுக்கொள்வதோடு, பொதுத்துறையில் உள்ள மருந்து நிறுவனங்களை மூடுவது / பங்குகள் விற்பனை வரை நடப்பில் உள்ள விதிமுறைகள் மற்றும் நிபந்தனைகளுடன் மருந்துப் பொருட்கள் கொள்முதல் கொள்கையை நீடிக்க / புதுப்பிக்க மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோதி தலைமையில் நடைபெற்ற மத்திய அமைச்சரவைக் கூட்டத்தில், மத்திய பொதுத்துறை மருந்து உற்பத்தி நிறுவனங்களை மூடுவது / பங்குகளை விற்பது வரை மருந்துகள் கொள்முதல் கொள்கையை நீடிக்க / புதுப்பிக்க ஒப்புதல் வழங்கப்பட்டுள்ளது.
முக்கியமான தாக்கம் :
இந்தக் கொள்கையை நீடிப்பது / புதுப்பிப்பது மத்திய பொதுத்துறை மருந்து நிறுவனங்களில் தற்போதுள்ள வசதிகளை அதிகபட்சம் பயன்படுத்துவதற்கும், ஊழியர்களுக்கு ஊதியம் வழங்க வருவாயை ஈட்டுவதற்கும் விலை உயர்ந்த, நவீன எந்திரங்களை இயங்கும் நிலையில் வைத்திருக்கவும் உதவும். எந்திரங்களை இவ்வாறு பராமரிப்பது பொதுத்துறை மருந்து நிறுவனங்களை மூடும்போது அல்லது அவற்றின் பங்குகளை விற்கும்போது அதிக வருவாய் கிடைக்க உதவும்.
பின்னணி :
பொதுத்துறையில் உள்ள ஐடிபிஎல்,
ஆர்டிபில் ஆகியவற்றை மூடவும் எச்ஏஎல், பிசிடிஎல் ஆகியவற்றின் பங்குகளை விற்கவும் 28.12.2016 அன்று மத்திய அமைச்சரவை முடிவு செய்தது. பின்னர், 17.07.2019 அன்று நடைபெற்ற அமைச்சரவைக் கூட்டத்தில் இந்த முடிவு திருத்தப்பட்டது. இதன்படி, 14.06.2018 தேதியிட்ட பொதுத்துறை நிறுவனங்களுக்கான துறையின் திருத்தப்பட்ட வழிகாட்டு நெறிமுறைகளின்படி உபரியாக உள்ள நிலத்தை விற்பதற்கு அனுமதி வழங்கப்பட்டது.
இந்நிலையில், மத்திய பொதுத்துறை மருந்து நிறுவனங்களை மூடும் வரை / பங்குகள் விற்பனை வரை கொள்முதல் கொள்கையை நீடிக்க மத்திய அமைச்சரவை முடிவு செய்துள்ளது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 அண்மைத் தகவல்கள் கடுமையான நெறிமுறைகள் மூலமாக பிபிஇ பாதுகாப்பு உடைகளின் தரத்தை உறுதி செய்தல் உள்நாட்டு உற்பத்தி திறன் அதிகரிப்பு: ஒவ்வொரு நாளும் 3 லட்சத்துக்கும் அதிகமான சாதனங்கள் உற்பத்தி
தனிநபர் பாதுகாப்பு சாதன உடைகளின் தரம் பற்றி கவலை தெரிவித்து ஊடகங்களில் சிலவற்றில், சில தகவல்கள் வெளியாகியுள்ளன. இந்த தயாரிப்புகளுக்கு, மத்திய அரசின் கொள்முதலுடன் சம்பந்தம் இல்லை. பிபிஇ உடைகளை, ஜவுளித்துறை அமைச்சகத்தால் நியமிக்கப்பட்ட 8 பரிசோதனைக்கூடங்களில் ஒன்று பரிசோதித்து அனுமதி வழங்கிய பின்பே, தயாரிப்பாளர்கள் மற்றும் விநியோகஸ்தர்களிடமிருந்து மத்திய சுகாதார மற்றும் குடும்ப நல அமைச்சகத்தின் கொள்முதல் நிறுவனமான எச்எல்எல் லைப்கேர் லிமிடெட் கொள்முதல் செய்கிறது. மத்திய சுகாதார மற்றும் குடும்ப நல அமைச்சகத்தின் தொழில்நுட்ப குழு பரிந்துரைத்த சோதனையில், தகுதி பெற்ற பின்பே, பிபிஇ உடைகள் கொள்முதல் செய்யப்படுகின்றன.
விநியோகிக்கப்படும் மாதிரிகளை பரிசோதிக்க நெறிமுறைகள் வகுக்கப்பட்டுள்ளன. அதன்படி மாதிரியை எச்எல்எல் நிறுவனம் பரிசோதிக்கிறது. தரக்குறைபாடு இருந்தால், அந்த நிறுவனம் தகுதி நீக்கம் செய்யப்படுகிறது. இந்த பரிசோதனைகளின் படி பிபிஇ உடைகள் கொள்முதல் செய்யப்படுவதை அனைத்து மாநிலங்களும்/ யூனியன் பிரதேசங்களும் உறுதி செய்ய வேண்டும் என கேட்டுக் கொள்ளப்படுகின்றன. மேலும், இந்த பரிசோதனைக் கூடங்களால் தகுதி செய்யப்பட்ட தயாரிப்பாளர்கள், அரசின் இ-சந்தையில் இடம் பெறுகின்றனர். பிபிஇ உடைகள் தயாரிக்க தகுதி பெற்ற தயாரிப்பாளர்கள், இ-சந்தையில் இணைய வேண்டும் என ஜவளித்துறை ஆலோசனை வழங்கியுள்ளது. அப்போதுதான், அதற்கேற்ப மாநிலங்கள் கொள்முதல் செய்ய முடியும். தகுதி பெற்ற தனியார் தயாரிப்பாளர்கள் பற்றிய முக்கிய தகவல்களும் ஜவுளித்துறை இணையதளத்தில் உள்ளன.
மாநிலங்கள் மற்றும் யூனியன் பிரதேசங்களின் தேவைகளை போதுமான அளவில் நிறைவேற்ற, பிபிஇ உடைகள், என்95 முக கவசங்களின் உள்நாட்டு தயாரிப்பை இந்தியா குறிப்பிடத்தக்க அளவு அதிகரித்துள்ளது. இன்று நாள் ஒன்றுக்கு 3 லட்சத்துக்கும் மேற்பட்ட பிபிஇ உடைகள் மற்றும் என்-95 முககவசங்களை இந்தியா தயாரிக்கிறது. மாநிலங்கள் / யூனியன் பிரதேசங்கள் மற்றும் மத்திய நிறுவனங்களுக்கு 111.08 லட்சம் என்-95 முககவசங்களும், சுமார் 74.48 லட்சம் பிபிஇ உடைகளும் வழங்கப்பட்டுள்ளன.
மேலும், இவற்றை விவேகமாக பயன்படுத்துவதற்கான வழிகாட்டுதல்களும், சுகாதார மற்றும் குடும்ப நல அமைச்சகத்தின் இணையதளத்தில் https://mohfw.gov.in வெளியிடப்பட்டுள்ளன.
((
பொருளாதார விவகாரங்களுக்கான மத்திய அமைச்சரவைக் குழு
2021ம் ஆண்டில் கொப்பரைத் தேங்காய்க்கான குறைந்த பட்ச ஆதரவு விலை உயர்வுக்கு மத்திய அமைச்சரவை ஒப்புதல்
2021ம் ஆண்டில் கொப்பரை தேங்காய்க்கான குறைந்தபட்ச ஆதரவு விலை உயர்வுக்கு, பிரதமர் தலைமையிலான, பொருளாதார விவாகரங்களுக்கான மத்திய அமைச்சரவைக் குழு ஒப்புதல் அளித்துள்ளது.
சராசரிதரம் வாய்ந்த காய்ந்த கொப்பரைத் தேங்காய்க்கான குறைந்தபட்ச ஆதரவு விலை கடந்த 2020ம் ஆண்டில் குவிண்டால் ஒன்றுக்கு ரூ.9960ஆக இருந்தது. இது தற்போது ரூ.375ஆக அதிகரிக்கப்பட்டு, 2021ம் ஆண்டில் குவின்டால் ஒன்றுக்கு ரூ.10,335ஆக நிர்ணயிக்கப்பட்டுள்ளது.
முழு கொப்பரைத் தேங்காய்க்கான குறைந்தபட்ச ஆதரவு விலை கடந்த 2020ம் ஆண்டில் குவின்டால் ஒன்றுக்கு ரூ.10,300 ஆக இருந்தது. தற்போது, ரூ.300 அதிகரிக்கப்பட்டு 2021ம் ஆண்டில் குவின்டால் ஒன்றுக்கு ரூ.10,600 ஆக நிர்ணயிக்கப்பட்டுள்ளது.
இந்த குறைந்தபட்ச ஆதரவு விலை உயர்வு, அகில இந்திய சராசரி உற்பத்தி செலவைவிட, காய்ந்த கொப்பரைக்கு 51.87 சதவீத வருவாயையும், முழு கொப்பரைக்கான வருவாயை, 55.76 சதவீதமும் உறுதி செய்யும்.
வேளாண் பொருட்களுக்கான செலவு மற்றும் விலைகள் ஆணையத்தின் பரிந்துரைப்படி இந்த ஒப்புதல் அளிக்கப்பட்டுள்ளது.
அகில இந்திய உற்பத்தி செலவை விட, குறைந்த பட்ச ஆதரவு விலை 1.5 மடங்கு அதிகமாக இருக்கும் என கடந்த 2018-19ம் ஆண்டு நிதிநிலை அறிக்கையில் மத்திய அரசு அறிவித்தது. அதன்படி குறைந்தபட்ச ஆதரவு விலை உயர்த்தப்பட்டுள்ளது.
இது விவசாயிகளுக்கு 50 சதவீத லாபத்தை உறுதி செய்கிறது. 2022ம் ஆண்டுக்குள் விவசாயிகளின் வருவாயை இரட்டிப்பாக்கும் நடவடிக்கைகளில் இது முக்கியமானது.
தென்னை வளர்க்கப்படும் மாநிலங்களில், கொப்பரை தேங்காய்க்கான குறைந்தபட்ச ஆதரவு விலை கொள்முதலை மேற்கொள்வதில், தேசிய வேளாண் கூட்டுறவு சந்தை கூட்டமைப்பு, தேசிய கூட்டுறவு நுகர்வோர் கூட்டமைப்பு, ஆகியவை, மத்திய அரசின் முகமைகளாக தொடர்ந்து செயல்படும்.
2020ம் ஆண்டில், 4896 தென்னை விவசாயிகளிடமிருந்து, 5053.34 டன் முழு கொப்பரைத் தேங்காயையும், 35.58 டன், காய்ந்த கொப்பரை தேங்காயையும் மத்திய அரசு கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692624
ரசாயனம் மற்றும் உரங்கள் அமைச்சகம்
பிரதமரின் மக்கள் மருந்தக மையத்தினர் கொரோனாவை எதிர்க்க - போர் வீரர்கள் போல செயல்படுகின்றனர் - மாண்டாவியா
தற்போதுள்ள கடினமான சூழ்நிலைகளிலும் பிரதமரின் மக்கள் மருந்தக மையத்தினர் , கொரோனாவை எதிர்க்க போர் வீரர்களைப் போல செயல்பட்டு நாட்டுக்கு சேவையாற்றி வருகிறார்கள் என்று மத்திய இரசாயனங்கள் மற்றும் உரங்கள் துறை இணை அமைச்சர் திரு. மன்சுக் மாண்டாவியா கூறியுள்ளார்.
இதுபற்றி ட்விட்டரில் பதிவிட்டுள்ள அவர், நாடு முழுக்க 6300 மக்கள் மருந்தகங்களில் குறைந்த விலையில் மருந்துகள் விற்கப்படுவதாகத் தெரிவித்துள்ளார்.
இப்போதைய சூழ்நிலையை சமாளிப்பதற்கு, அதன் கிடங்குகள் போர்க்கால அடிப்படையில் இரவு, பகலாகப் பணியாற்றி வருவதாகவும் திரு. மாண்டாவியா குறிப்பிட்டுள்ளார்.
நாடு முழுக்க 726 மாவட்டங்களில் 6300 மக்கள் மருந்தகங்கள் தற்போது இயங்கி வருகின்றன.
குறைந்த விலையில் மருந்துகள் கிடைப்பதை உறுதி செய்ய, குருகிராமில் உள்ள ஒரு கிடங்கு, குவாஹத்தி மற்றும் சென்னையில் உள்ள இரண்டு பிராந்தியக் கிடங்குகள் மற்றும் சுமார் 50 விநியோகஸ்தர்கள் முழு செயல் திறனுடன் இயங்கி வருவதாக அவர் கூறியுள்ளார். மருந்துகள் வழங்கலைக் கட்டுப்படுத்துவதற்கு, எஸ்.ஏ.பி. அடிப்படையிலான, தொடக்கம் முதல் இறுதி நிலை வரையிலான விற்பனையை கண்காணிக்கும் மென்பொருள் உருவாக்கப்பட்டுள்ளது. தங்களுக்கு அருகில் மக்கள் மருந்தகம் எங்கு உள்ளது, தங்களுக்கு வேண்டிய மருந்து அங்கு இருக்கிறதா, அதன் விலை என்ன என்பது போன்ற விவரங்களை சாமானிய மக்கள் அறிந்து கொள்ள வசதியாக, ஜன ஔஷாதி கேந்த்ரா  என்ற செல்போன் செயலி வசதியும் இருக்கிறது. கூகுள் பிளே ஸ்டோர்  மற்றும் ஐ ஃபோன் ஸ்டோர்  -களில் சென்று இந்த செயலியைப் பதிவிறக்கம் செய்து கொள்ளலாம்.
(